

**"Қазақстан Республикасының дене шынықтыру мен спортты дамытудың 2025 жылға дейінгі тұжырымдамасын іске асыру жөніндегі іс-шаралар жоспарын (бірінші кезең 2016 – 2020 жылдар) бекіту туралы" Қазақстан Республикасы Үкіметінің 2016 жылғы 11 сәуірдегі № 203 қаулысына толықтырулар енгізу туралы**

Қазақстан Республикасы Үкіметінің 2018 жылғы 16 ақпандағы № 62 қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. "Қазақстан Республикасының дене шынықтыру мен спортты дамытудың 2025 жылға дейінгі тұжырымдамасын іске асыру жөніндегі іс-шаралар жоспарын (бірінші кезең 2016 **–** 2020 жылдар) бекіту туралы" Қазақстан Республикасы Үкіметінің 2016 жылғы 11 сәуірдегі № 203 қаулысына мынадай толықтырулар енгізілсін:

      көрсетілген қаулымен бекітілген Қазақстан Республикасының дене шынықтыру мен спортты дамытудың 2025 жылға дейінгі тұжырымдамасын іске асыру жөніндегі іс-шаралар жоспарында (бірінші кезең 2016 **–** 2020 жылдар):

      "3. Жоғары жетістіктер спортын және спорт резервін даярлау жүйесін дамыту" деген бөлім мынадай мазмұндағы реттік нөмірлері 21-1, 21-2, 21-3 және 21-4-жолдармен толықтырылсын:

      "

|  |  |  |  |  |  |  |
| --- | --- | --- | --- | --- | --- | --- |
| 21-1. | Ұлттық спорт түрлерінен "Ұлы дала рухы" фестивалін ұйымдастыру және өткізу | МСМ-ге ақпарат | облыстардың, Астана және Алматы қалаларының әкімдіктері, "Ұлттық және ат спорты орталығы" республикалық мемлекеттік қазыналық кәсіпорны (келісім бойынша) | 2018 жылғы желтоқсан | республикалық бюджет:  2018 жылы – 216308,0 | республикалық бюджет:  (035100 бюджеттік бағдарламасы),   жергілікті бюджет |
| 21-2. | Қазақ күресінен "Қазақстан барысы" республикалық турнирін ұйымдастыру және өткізу | МСМ-ге ақпарат | "Қазақстан барысы" қазақ күресін дамыту қоры" қоғамдық қоры (келісім бойынша), облыстардың, Астана және Алматы қалаларының әкімдіктері, "Қазақстан Республикасы қазақ күресі федерациясы" қоғамдық нысанындағы заңды тұлғалар бірлестігі (келісім бойынша) | 2018 жылғы желтоқсан | республикалық бюджет:  2018 жылы – 15984,0 | республикалық бюджет:  (035100 бюджеттік бағдарламасы),  жергілікті бюджет |
| 21-3. | Қазақ күресінен "Әлем барысы" халықаралық турнирін ұйымдастыру және өткізу | МСМ-ге ақпарат | "Қазақстан барысы" қазақ күресін дамыту қоры" қоғамдық қоры (келісім бойынша), Астана қаласының әкімдігі, "Қазақстан Республикасы қазақ күресі федерациясы" қоғамдық нысанындағы заңды тұлғалар бірлестігі (келісім бойынша) | 2018 жылғы желтоқсан | республикалық бюджет:  2018 жылы – 7219,0 | республикалық бюджет:  (035100 бюджеттік бағдарламасы),  жергілікті бюджет |
| 21-4. | "Ұлы дала аламаны" ат жарысын ұйымдастыру және өткізу (150 шақырым) | МСМ-ге ақпарат | Ақмола облысының әкімдігі | 2018 жылғы желтоқсан | республикалық бюджет:  2018 жылы – 85872,0 | республикалық бюджет:  (035100 бюджеттік бағдарламасы),  жергілікті бюджет |

      ";

      "4. Дене шынықтыру инфрақұрылымын дамыту және дене шынықтыру және спорт қызметтері нарығын кеңейту" деген бөлім мынадай мазмұндағы реттік нөмірі 30-1-жолмен толықтырылсын:

      "

|  |  |  |  |  |  |  |
| --- | --- | --- | --- | --- | --- | --- |
| 30-1. | Маңғыстау облысында үлгілік ипподром салуды қамтамасыз ету | МСМ-ге ақпарат | Маңғыстау облысының әкімдігі | 2018 – 2019 жылдар | жеке инвестициялар: 2018 – 2019 жылдары – 170,0 | жеке инвестициялар |

      ";

      "6. Халықаралық өзара іс-қимыл" деген бөлім мынадай мазмұндағы реттік нөмірі 40-жолмен толықтырылсын:

      "

|  |  |  |  |  |  |  |
| --- | --- | --- | --- | --- | --- | --- |
| 40. | Халықаралық спорт аренасында Қазақстанның ұлттық көшпенді спорт брендін жылжыту | МСМ-ге ақпарат | "Асық ату" федерациясы" республикалық қоғамдық бірлестігі (келісім бойынша), "Қазақстан Республикасы тоғызқұмалақ спорты федерациясы" қауымдастық нысанындағы заңды тұлғалар бірлестігі (келісім бойынша) | жыл сайын | - | қаражат қажет етпейді |

      ".

      2. Осы қаулы қол қойылған күнінен бастап қолданысқа енгізіледі.

|  |
| --- |
| *Қазақстан Республикасының* |
| *Премьер-Министрі* | *Б. Сағынтаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК